મેરાન્યૂઝ નેટવર્ક, સુરત: શહેરના ગોડાદરા વિસ્તારમાં સાડા ત્રણ વર્ષની બાળકી પર બળાત્કાર અને હત્યા કેસનો ફરાર આરોપી અનિલ યાદવ સુરત પોલીસના હાથે બિહારથી ઝડપાઇ ગયો હતો અને રવિવારે મોડી રાત્રે પોલીસ તેને સુરત લઇને આવી ગઇ હતી. અનિલ યાદવે પોલીસ સમક્ષ કબૂલાત કરી હતી કે 14 ઓક્ટોબરની રાત્રે મોબાઇલ પર અશ્લીલ વીડિયો જોતો હતો તે વખતે સાડા ત્રણ વર્ષની બાળકી રૂમમાં આવી જતા તેની વાસનાનો કિડો સળવળ્યો હતો અને બાળકીને ચુંથી નાંખ્યા બાદ તેણીની હત્યા કરીને ટ્રેન મારફતે બિહાર ભાગી ગયો હતો.